Document ID: 31997R1473

ΚΑΝΟΝΙΣΜΟΣ (ΕΚ) αριθ. 1473/97 ΤΗΣ ΕΠΙΤΡΟΠΗΣ της 28ης Ιουλίου 1997 για την προσαρμογή της γεωργονομισματικής αντισταθμιστικής ενίσχυσης που χορηγείται στη Δανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1527/95 του Συμβουλίου, της 29ης Ιουνίου 1995, για τον καθορισμό των αντισταθμιστικών καταβολών των σχετικών με την πτώση των γεωργικών ισοτιμιών για ορισμένα νομίσματα (1), και ιδίως το άρθρο 2 παράγραφος 4,
Εκτιμώντας:
ότι ο κανονισμός (ΕΚ) αριθ. 1527/95 θέσπισε τη γενική αρχή της γεωργονομισματικής αντισταθμιστικής ενίσχυσης της οποίας το ανώτατο ποσό της πρώτης δόσης καθορίζεται ανάλογα με τη σπουδαιότητα της αισθητής πτώσης των εν λόγω γεωργικών ισοτιμιών μετατροπής 7 ότι τα ποσά της δεύτερης και της τρίτης δόσης της ενίσχυσης πρέπει να μειωθούν σε σχέση με την προηγούμενη δόση τουλάχιστον κατά ένα τρίτο του ποσού το οποίο χορηγείται κατά την πρώτη δόση 7 ότι η αισθητή πτώση που επηρέασε τη δανική κορόνα το 1995 ανερχόταν σε 0,496 % 7
ότι το άρθρο 6 παράγραφος 2 του κανονισμού (ΕΚ) αριθ. 2921/95 της Επιτροπής, της 18ης Δεκεμβρίου 1995, για τον καθορισμό λεπτομερών κανόνων που διέπουν τις αντισταθμιστικές καταβολές για μειώσεις ορισμένων γεωργικών ισοτιμιών μετατροπής (2), όπως τροποποιήθηκε τελευταία από τον κανονισμό (ΕΚ) αριθ. 1481/96 (3), προβλέπει την προσαρμογή των ανώτατων ποσών της δεύτερης και της τρίτης δόσης της ενίσχυσης ανάλογα με τις επιπτώσεις στα εισοδήματα της αύξησης των γεωργικών ισοτιμιών μετατροπής που πραγματοποιούνται πριν από την έναρξη των εν λόγω δόσεων 7 ότι, σύμφωνα με τις διατάξεις του άρθρου 2 παράγραφος 1 του κανονισμού (ΕΚ) αριθ. 1527/95 οι δόσεις της ενίσχυσης καθορίζονται για περίοδο δώδεκα μηνών που αρχίζει στην αρχή του μήνα που ακολουθεί εκείνον της εν λόγω αισθητής πτώσης 7
ότι η αύξηση της γεωργικής ισοτιμίας μετατροπής της δανικής κορόνας πραγματοποιήθηκε μεταξύ της ημερομηνίας της αισθητής πτώσης της και της έναρξης της τρίτης δόσης της ενίσχυσης 7
ότι οι γεωργονομισματικές αντισταθμιστικές καταβολές που αναφέρονται στον κανονισμό (ΕΚ) αριθ. 1527/95 υπολογίστηκαν κατ' αποκοπή 7 ότι λόγω του επιπέδου των γεωργικών ισοτιμιών μετατροπής, πρέπει να κατασταλεί το ποσό της τρίτης δόσης της ενίσχυσης για της Δανία 7 ότι η εν λόγω προσαρμογή πρέπει να εφαρμοστεί από την έναρξη της εν λόγω δόσης 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η τρίτη δόση της αντισταθμιστικής ενίσχυσης που προβλέπεται από τον κανονισμό (ΕΚ) αριθ. 1527/95 για τη Δανία καταργείται.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουλίου 1997.

Labels: 18
19
6